Èyí èkeje wà nínú ipò tí ó ba ni lẹ́rù gidigidi. A bá a nínú àwọn kan báyìí tí wọ́n fi irin ṣe, ó dàbí àwọn àwọn apẹja, ó ní igun mẹ́rin, ó dúró ó sì dà bí ilé fun ọkùnrin náà. Nígbà tí a dé ibẹ̀ iná kan bẹ̀rẹ̀ sí jó nínú ibi tí ọkùnrin yìí wà, ó si ń jó o, ọkùnrin náà sì bẹ̀rẹ̀ sí kígbe lẹ́ẹ̀kọ̀ọ̀kan ó ń gbin, ó ń pòṣé, gbogbo àyíká ọ̀dọ̀ rẹ̀ sì mú kí ilé Ikú ba ni lẹ́rù gidigidi. Lẹ́hìn igbe tí ọkùnrin yìí ń ké tí iná kú tán ni mo rí ọwọ́ kan tí ó di pàṣán mú bẹ́ẹ̀ n kò sí rí ẹni tí ó ni ọwọ́ yìí, ọwọ́ náà sì bẹ̀rẹ̀ sí fi pàṣán na ọkùnrin tí ń bbẹ nínú ìhámọ́ náà. Nígbà tí ó ṣe, pàṣán yìí gbó, mo sì tún rí ọwọ́ yìí tí ó di àáké mú tí ó tún ń lé ọkùnrin náà kiri nínú àwọn ó ń ṣá àáké mọ́ ọn lára, ẹ̀rù bà mí nígbà tí mo ń rí ojú ọgbẹ́ tí mo ń rí àgbàrá ẹ̀jẹ̀ tí mo sì ń fi ojú mi rí egungun ara. Lẹ́hìn tí àáké yìí dúró, mó tún rí ọwọ́ yìí, ó lọ ata ó sì mú ata náà ó ń fi ra ojú ọgbẹ́ ọkùnrin yìí, ọkùnrin náà sì tún ń sá kiri, àyà mi sì já tó bẹ́ẹ̀ tí mo fẹ́rẹ̀ sá jáde. Ìgbà tí ó tún ṣe, àfi bí mo tti ri omi gbígbóná tí ó ń rọ́ láti òkè lu ọkùnrin náà tí ara rẹ̀ sì bó fẹ́lẹfẹ̀lẹ; bí omi yìí sì ti ddáwọ́ dúró ni ẹ̀wọ̀n kan wá láti òkè tì ó dè é, inú èyí ni a sì fi í sí títía fi jáde nínú ilé ẹ̀dá tì kò ní ìtìjú, Ikú ẹni tí ń gbé agbedeméjì ayé òun ọ̀run.
Eyi ekeje wa ninu ipo ti o ba ni leru gidigidi. A ba a ninu awon kan bayii ti won fi irin se, o dabi awon awon apeja, o ni igun merin, o duro o si da bi ile fun okunrin naa. Nigba ti a de ibe ina kan bere si jo ninu ibi ti okunrin yii wa, o si n jo o, okunrin naa si bere si kigbe leekookan o n gbin, o n pose, gbogbo ayika odo re si mu ki ile Iku ba ni leru gidigidi. Lehin igbe ti okunrin yii n ke ti ina ku tan ni mo ri owo kan ti o di pasan mu bee n ko si ri eni ti o ni owo yii, owo naa si bere si fi pasan na okunrin ti n bbe ninu ihamo naa. Nigba ti o se, pasan yii gbo, mo si tun ri owo yii ti o di aake mu ti o tun n le okunrin naa kiri ninu awon o n sa aake mo on lara, eru ba mi nigba ti mo n ri oju ogbe ti mo n ri agbara eje ti mo si n fi oju mi ri egungun ara. Lehin ti aake yii duro, mo tun ri owo yii, o lo ata o si mu ata naa o n fi ra oju ogbe okunrin yii, okunrin naa si tun n sa kiri, aya mi si ja to bee ti mo fere sa jade. Igba ti o tun se, afi bi mo tti ri omi gbigbona ti o n ro lati oke lu okunrin naa ti ara re si bo felefele; bi omi yii si ti ddawo duro ni ewon kan wa lati oke ti o de e, inu eyi ni a si fi i si titia fi jade ninu ile eda ti ko ni itiju, Iku eni ti n gbe agbedemeji aye oun orun.